ব্ল্যাক এইডস ইনস্টিটিউট

ব্ল্যাক এইডস ইনস্টিটিউট (দ্য ইনস্টিটিউট), যা পূর্বে আফ্রিকান আমেরিকান এইডস পলিসি ট্রেনিং ইনস্টিটিউট নামে পরিচিত ছিল, এটি একটি অলাভজনক দাতব্য সংস্থা যা ১৯৯৯ সালে ফিল উইলসন দ্বারা প্রতিষ্ঠিত হয়েছিল। আফ্রিকান আমেরিকান সম্প্রদায়ের মধ্যে এইচআইভি এবং এইডসের বিস্তার রোধ এবং সচেতনতা বৃদ্ধির লক্ষ্যে এই সংস্থা কর্মরত। সংস্থার মূলমন্ত্র হল "আমাদের মানুষ, আমাদের সমস্যা, আমাদের সমাধান।"  প্রতিষ্ঠানটি তাদের প্রকল্পগুলির মাধ্যমে আফ্রিকান আমেরিকান সম্প্রদায়ের মধ্যে এইচআইভি রোগের ব্যপারে সচেতনতার প্রচার করে। ব্ল্যাক এইডস ইনস্টিউট নামক এই প্রতিষ্ঠানটি ব্ল্যাক ট্রিটমেন্ট অ্যাডভোকেটস নেটওয়ার্ক এবং আফ্রিকান আমেরিকান এইচআইভি বিশ্ববিদ্যালয় -এই দুই সম্প্রদায়ের সাথে একত্রে এইচআইভির বিজ্ঞান, চিকিৎসা অগ্রগতি এবং প্রতিরোধ পদ্ধতি সম্পর্কে জনগণকে শিক্ষিত করার কাজে অগ্রসর হচ্ছে। অন্যান্য অনেক প্রতিষ্ঠানের পক্ষ থেকে ব্ল্যাক এইডস ইনস্টিউটে  অর্থ সাহায্য করা হয়। প্রতিষ্ঠানের কিছু শীর্ষ তহবিলদাতার মধ্যে রয়েছে এলটন জন এইডস ফাউন্ডেশন, ম্যাজিক জনসন ফাউন্ডেশন, ব্রডওয়ে কেয়ারস/ইক্যুইটি ফাইটস এইডস এবং আরও অনেকে।

ইতিহাস 
শ্বেতাঙ্গ সমাজকর্মীরা মূলত নিকটবর্তী সমকামী মানুষদের বসতিগুলির মধ্যেই তাদের কর্মক্ষেত্র সীমাবদ্ধ রাখত। কিন্তু ব্ল্যাক এইডসের প্রতিষ্ঠাতা ফিল উইলসন বৃহত্তর আফ্রিকান- আমেরিকান সম্প্রদায়এর প্রতি মনোনিবেশ করার সিদ্ধান্ত নিয়েছিলেন। কৃষ্ণাঙ্গ সমকামী পুরুষরা সাধারণত গোষ্ঠীবদ্ধভাবে বসবাস করেন না এবং স্বেচ্ছাসেবী সংস্থান থেকে পরিষেবা নিতেও সেরকম আগ্রহী ছিলেননা। ১৯৮৫ সালে তথ্য অনুসারে দেশের সর্বমোট এইডস রোগীদের মধ্যে এক-চতুর্থাংশ ছিল আফ্রিকান-আমেরিকান শ্রেনীর লোকেরা। ২০০১ সালে সেই সংখ্যা আরো বেড়ে যায়। সেসময় দেশের সর্বমোট এইডস রোগীদের মধ্যে অর্ধেক সংখ্যকই ছিল আফ্রিকান-আমেরিকান শ্রেনীর লোকেরা।  এর মূল কারণ হল তৎকালীন কৃষ্ণাঙ্গ সমকামী পুরুষদের নিজ যৌন জীবন সম্পর্কে অপ্রতুল জ্ঞান, অসেচতনতা এবং সামাজিক আলোচনার অভাব। ২০০০ সালে সেন্টার ফর ডিজিজ কন্ট্রোল কর্তৃক করা একটি গবেষণায় দেখা গেছে যেসকল পুরুষ অন্য পুরুষের সাথে যৌন সম্পর্কের মাধ্যমে এইচআইভি রোগে সংক্রামিত হয়েছে, তাদের মধ্যে এক চতুর্থাংশ কৃষ্ণাঙ্গ পুরুষই নিজেদেরকে বিষমকামী বলে মনে করেছিলেন, যেখানে শ্বেতাঙ্গ পুরুষদের মধ্যে এই হার ছিল মাত্র ৬%।  উইলসন বিশ্বাস করেন যে সমকামীদের মধ্যে এইডস রোগের এই যে প্রবনতা তাতে কৃষ্ণাঙ্গ শ্রেনীর সমস্যা সবচেয়ে বেশি। তিনি বিশ্বাস করতেন যে এইডসের বিরুদ্ধে লড়াই করা কৃষ্ণাঙ্গ সম্প্রদায়ের নিজস্ব কর্তব্য হওয়া উচিত বহিরাগতদের পক্ষে এই সমস্যা সম্পূর্নরূপে নির্মূল করা সম্ভব নয়। 

উইলসন ২০১৯ সালে সংস্থার সভাপতি এবং সিইও -এর পদ থেকে পদত্যাগ করেন। তার স্থলাভিষিক্ত হন রানিয়াহ্ কোপল্যান্ড, যিনি ২০০৮ সালে সংগঠনে যোগ দিয়েছিলেন।

ক্রিয়াকলাপ

ব্ল্যাক ট্রিটমেন্ট অ্যাডভোকেটস নেটওয়ার্ক 
ব্ল্যাক এইডস ইনস্টিটিউট কর্তৃক সম্পাদিত একটি প্রকল্প হল ব্ল্যাক ট্রিটমেন্ট অ্যাডভোকেটস নেটওয়ার্ক (বিটিএএন)। ২০১০ সালে এই প্রকল্পের সূচনা হয়। এই প্রকল্পের মাধ্যমে এইচআইভির বিজ্ঞান, চিকিৎসার ক্ষেত্রে এইচআইভি সংক্রান্ত রোগের চিকিৎসার অগ্রগতি, সেইসাথে প্রতিরোধ পদ্ধতি সম্পর্কে মানুষকে শিক্ষিত করা হত।  ২০১৩ সাল পর্যন্ত, বিটিএএন মার্কিন যুক্তরাষ্ট্রের ১৩টি শহরে এইচআইভি আক্রান্ত ব্যক্তিদের সহায়তা প্রদানের জন্য ১,০০০ জনেরও বেশি স্বেচ্ছাসেবককে প্রশিক্ষণ দিয়েছে। মূলত যে শহরে এই প্রকল্প ফলপ্রসূ হয়, সেগুলি হল আটলান্টা, জর্জিয়া, ব্যাটন রুজ, লুইসিয়ানা, শিকাগো, ইলিনয়; ফোর্ট লডারডেল, ফ্লোরিডা, হিউস্টন, টেক্সাস, জ্যাকসন, মিসিসিপি, লস অ্যাঞ্জেলেস, ক্যালিফোর্নিয়া, নিউ অরলিন্স, লুইসিয়ানা, ওকল্যান্ড, ক্যালিফোর্নিয়া, ফিলাডেলফিয়া, পেনসিলভানিয়া, সান ফ্রান্সিসকো, ক্যালিফোর্নিয়া এবং ওয়াশিংটন, ডিসি

আফ্রিকান আমেরিকান এইচআইভি বিশ্ববিদ্যালয় 
ব্ল্যাক এইডস ইনস্টিটিউটের পক্ষ থেকে আফ্রিকান আমেরিকান এইচআইভি বিশ্ববিদ্যালয় নামে একটি প্রশিক্ষণ কর্মসূচি তৈরি করা হয়েছে।  এই প্রকল্পের মাধ্যমে এইচইভি সম্পর্কিত গবেষনায় উৎসাহদানের জন্য তহবিলের ব্যাবস্থা করা হয়। প্রতিষ্ঠানটি গির্জা, বিভিন্ন সংগঠন, কৃষ্ণাঙ্গ ব্যবসায়ী এবং কৃষ্ণাঙ্গ গনমাধ্যমের সাথে সংযোগ স্থাপনের মাধ্যমে স্বেচ্ছাসেবীদের এইচাইভি রোগের ব্যাপারে সচেতন করে তোলে ও প্রশিক্ষণ দেয়।  তাদের প্রশিক্ষণ দুই বছরব্যাপী চলে। প্রশিক্ষনের সময়কালে এইডস ট্রিটমেন্ট কলেজের ত্রিশ দিনের বিশেষ প্রশিক্ষণ অন্তর্ভুক্ত। তাছাড়াও প্রশিক্ষনকারীদের দেশের বিভিন্ন শহরে কাজের সুযোগ দেওয়া হয়।

তহবিল 
বিভিন্ন নামী সংস্থার পক্ষ থেকে ব্ল্যাক এইডস ইনস্টিউটে  অর্থ সাহায্য করা হয়। প্রতিষ্ঠানের কিছু শীর্ষ তহবিলদাতারা হলেন;  ইনস্টিটিউট ব্রডওয়ে কেয়ারস/ইক্যুইটি ফাইটস এইডস, সেন্টারস ফর ডিজিজ কন্ট্রোল অ্যান্ড প্রিভেনশন, ফোর্ড ফাউন্ডেশন, গিলিয়েড সায়েন্সেস, এলটন জন এইডস ফাউন্ডেশন, ম্যাক এইডস ফান্ড, ম্যাজিক জনসন ফাউন্ডেশন, জ্যানসেন রিসার্চ অ্যান্ড ডেভেলপমেন্ট, এলএলসি এবং ব্রিস্টল-মায়ার্স স্কুইব ।

তথ্যসূত্র 

এলজিবিটি-সম্পর্কিত সংস্থা